കോല്ക്കത്ത x ചെന്നൈ ഷാര്ജദുബായ്: ഐപിഎല് ട്വന്റി20 ക്രിക്കറ്റ് 2021 സീസണ് കിരീടത്തിനായി ചെന്നൈ സൂപ്പര് കിംഗ്സും കോല്ക്കത്ത നൈറ്റ് റൈഡേഴ്സും കൊന്പുകോര്ക്കും. നാളെ ഇന്ത്യന് സമയം രാത്രി 7.30ന് ദുബായിലാണ് സിഎസ്കെ x കെകെആര് ഫൈനല്. ക്വാളിഫയര് രണ്ടില് ഡല്ഹി ക്യാപിറ്റല്സിനെ മൂന്ന് വിക്കറ്റിനു കീഴടക്കിയാണ് കോല്ക്കത്ത ഫൈനലിനു യോഗ്യത സ്വന്തമാക്കിയത്. 2012 സീസണിലെ ഫൈനലിന്റെ തനിയാവര്ത്തനമാണ് ഇത്തവണയും. അന്ന് സിഎസ്കെയെ അഞ്ച് വിക്കറ്റിന് കീഴടക്കി കെകെആര് കന്നിക്കിരീടം സ്വന്തമാക്കിയിരുന്നു. ക്വാളിഫയര് ഒന്നില് ചെന്നൈയോട് പരാജയപ്പെട്ട ഡല്ഹിക്ക് ഇന്നലെ നടന്ന ക്വാളിഫയര് രണ്ട് പോരാട്ടത്തിലും ജയിക്കാനായില്ല. സ്കോര്: ഡല്ഹി 20 ഓവറില് 1355. കോല്ക്കത്ത 19.5 ഓവറില് 1367. ടോസ് ജയിച്ച കോല്ക്കത്ത ഡല്ഹിയെ ബാറ്റിംഗിനയച്ചു. 39 പന്തില് 36 റണ്സ് നേടിയ ശിഖര് ധവാനും 27 പന്തില് 30 റണ്സുമായി പുറത്താകാതെനിന്ന ശ്രേയസ് അയ്യറും മാത്രമാണ് ഡല്ഹി ഇന്നിംഗ്സില് തിളങ്ങിയത്. കോല്ക്കത്തയ്ക്കായി ഓപ്പണര്മാരായ ശുഭ്മാന് ഗില്ലും 46 വെങ്കിടേഷ് അയ്യറും 55 മികച്ച തുടക്കമിട്ട് ജയത്തിലേക്ക് ടീമിനെ കൈപിടിച്ചു. അവസാന നിമിഷം പതറിയ കോല്ക്കത്തയെ സിക്സിലൂടെ രാഹുല് ത്രിപാഠി 12 നോട്ടൗട്ട് ആണ് ജയത്തിലെത്തിച്ചത്.